dom
afsagt den 19. januar 2012
rettens nr. 1-3499/2011
politiets nr. 0900-81409-00886-11
anklagemyndigheden
mod
t
anklageskrift er modtaget den 10. november 2011.
t er tiltalt for
                                                 1.
overtrædelse af færdselslovens § 117 d, stk. 2, jf. § 56, stk. 1, ved den 3. oktober 2011 ca. kl.
12.40 at have ført personbil uk 59 183 ad niverød kongevej ud for nr. 19 i nivå uden at
have erhvervet kørekort.
                                                 2.
overtrædelse af færdselslovens § 118, jf. § 42, stk. 1, nr. 1, ved den 3. oktober 2011 ca. kl.
12.40 at have ført personbil uk 59 183 ad niverød kongevej ud for nr. 19 i nivå med mindst
57 km/t, selv om hastigheden i tættere bebygget område ikke må overstige 50 km/t.
påstande
anklagemyndigheden har nedlagt påstand om bøde.
tiltalte har nægtet sig skyldig i forhold 1 og erkendt sig skyldig i forhold 2..
sagens oplysninger
t har vedrørende forhold 1 forklaret,, at det er korrekt, at han blev frakendt førerretten i
danmark den 5. august 2004 i 5 år indtil den 21. juli 2009. han har bolig i frankring, og
henvendte sig efterfølgende til en fransk advokat, der sagde, at der intet var til hinder for, at
han kunne få et fransk kørekort. han var herefter til køreprøve i frankring og bestod den 23.
september 2004. han er af den opfattelse, at han efter udløb af frakendelsesperioden kan køre
i danmark med sit franske kørekort. vedrørende forhold 2 har han forklaret, at han kørte ned
ad en bakke, hvor hastigheden blev sat ned til 50 km/t. han nåede ikke at bremse helt ned, før
han blev målt..
tiltalte er tidligere straffet ved dom af 5. august 2004 med førerretsfrakendelse i 5 år indtil
den 21. juli 2009 for overtrædelse af færdselslovens § 53.
anklagemyndigheden har vedrørende forhold 1 gjort gældende, at når tiltalte har været
frakendt førerretten ubetinget som følge af spiritus kørsel, da kan retten kun generhverves,
såfremt tiltalte gennemfører et kursus i alkohol og trafik, jf. færdselslovens § 60, stk. 2.
                                                - 2 -
tiltalte har vedrørende forhold 1 gjort gældende, at det følger af pkt .6 i direktiv
2006/126/ef om kørekort, at kørekort anerkendes gensidigt af medlemslandene. i
kørekortsbekendtgørelsens § 93, stk. 1, er da også anført: " et kørekort udstedt i et andet eu-
eller eøs-land giver indehaveren ret til at føre samme køretøjer i danmark, som det berettiger
til at føre i udstedelseslandet i den i kørekortet angivne gyldighedsperiode, medmindre denne
er længere end til indehaverens fyldte 70. år. " for så vidt angår anerkendelse efter en
ubetinget frakendelse af førerretten, er der ikke gjort særlige undtagelser. tiltalte har derfor
efter udløb af frakendelsestiden ret til at føre køretøj i danmark. tiltalte har videre anført, at
der i dommen af 5. august 2004 intet er anført om betingelserne for at generhverve
førerretten.
rettens begrundelse og afgørelse
det lægges til grund, som forklaret af tiltalte, at han efter at være blevet frakendt førerretten i
danmark, erhvervede kørekort i frankrig, og at tiltalte ikke har gennemført et kursus i
alkohol og trafik (a/t-kursus). da det jf. færdselslovens § 60, stk. 2 er en betingelse for
generhvervelse af førerretten i danmark, at man i de tilfælde, hvor førerretten er frakendt som
følge af spirituskørsel, gennemfører et a/t- kursus, findes tiltalte derfor skyldig
overenstemmelse med anklageskriftets forhold 1. det forhold, at tiltalte har fransk kørekort er
således ikke ensbetydende med, at han har generhvervet førerretten i danmark.
i forhold 2 har tiltalte har uden forbehold erkendt sig skyldig. tilståelsen støttes af de
oplysninger, der i øvrigt foreligger. det er derfor bevist, at tiltalte er skyldig i dette forhold.
straffen fastsættes til en bøde på 5.500 kr., jf. færdselslovens § 117 d, stk. 2, jf. § 56 og § 118,
stk. 1, nr. 1, jf. § 42, stk. 1, nr. 1.
forvandlingsstraffen fastsættes som nedenfor bestemt.
thi kendes for ret:
t skal betale en bøde på 5.500 kr.
forvandlingsstraffen for bøden er fængsel i 8 dage.
tiltalte skal betale sagens omkostninger.
